Samuel L. Jackson Akan ‘Dimudakan’ Dalam Filem Captain Marvel
Sejak kebelakangan ini, Marvel Studios sering menggunakan teknologi ‘anti-penuaan’ terhadap beberapa karakter yang muncul dalam babak-babak ‘flashback’ filem mereka. Robert Downey Jr. misalnya telah ‘dimudakan’ dalam babak flashback filem Captain America: Civil War, begitu juga dengan Kurt Russell dalam filem Guardians of the Galaxy Vol. 2 dan yang terbaru babak flashback yang melibatkan pelakon Michael Douglas, Michelle Pfeiffer serta Laurence Fishburne dalam filem Ant-Man and The Wasp.  Guardians of the Galaxy Vol. 2 Yang terbaru, pelakon Samuel L. Jackson juga bakal menggunakan teknologi yang sama dalam filem terbaru beliau berjudul Captain Marvel. Menurut Presiden Marvel Studios, Kevin Fiege, pelakon tersebut akan kelihatan 25 tahun lebih muda dalam filem terbaru mereka itu. Malah bos Marvel Studios itu juga menyifatkan, teknologi anti-penuaan digitial begitu menakjubkan. “without spoiling anything, Sam Jackson is shooting a movie for us right now where he’s entirely 25 years younger the whole movie,” “without spoiling anything, Sam Jackson is shooting a movie for us right now where he’s entirely 25 years younger the whole movie,” “without spoiling anything, Sam Jackson is shooting a movie for us right now where he’s entirely 25 years younger the whole movie,” Menurutnya lagi, teknologi itu juga akan digunakan pada pelakon Clark Gregg yang akan membawakan watak ejen S.H.I.E.L.D. Phil Coulson. Captain Marvel akan mengisahkan tentang Carol Danvers yang bakal menjadi adiwira paling hebat di galaksi semasa Bumi terperangkap dalam perang galaktik antara dua bangsa makhluk asing iaitu Kree dan Skrull. Ianya akan berlatarbelakang awal 90an dan akan menceritakan sejarah yang tidak pernah ditunjukkan dalam Marvel Cinematic Universe. Selain Samuel L. Jackson dan Clark Gregg, filem ini turut melibatkan Brie Larson yang akan membawakan karakter Carol Danvers aka Captain Marvel, Ben Mendelsohn, Lashana Lynch, Gemma Chan, Algenis Perez Soto, Rune Temte, McKenna Grace, with Annette Bening, dan Jude Law. Captain Marvel kini sedang dalam penggambaran dan akan menemui penonton pada 8 Mac 2019